Winston Churchill
Winston Leonard Spencer Churchill (Blenheim, 30 de novembre de 1874 – Londres, 24 de genièr de 1965), foguèt òme politic, autor e primièr ministre del Reialme Unit entre 1940 e 1945 quora menèt la Grand Bretanha a la victòria durant la Segonda Guèrra Mondiala, e entre 1951 e 1955. Recebèt lo Prèmi Nobel de Literatura en 1953.

Deputat durant la majora part de sa carrièra politica, longa de près de seisenta ans, començada e acabada als costats del Partit conservator, malgrat un intermèdi crucial al Partit liberal ; ocupèt tanben des pòstes ministerials pendant près de trente ans. Abans la Primièra Guèrra mondiala, foguèt ministre del comèrci, secretari del Home Office e Primièr Lòrd de l'Amirautat del govèrn liberal d'Herbert Henry Asquith. Participèt a la creacion de las premières leis socialas de son país e a un movement visant a restrénher l'importància de la Cambra dels Lòrds, dos elements que li valguèron une fòrta inimitat de la part dels conservators. Demorèt dins aquela foncion fins a la desfacha britanica de la batalha dels Dardanèls, que ne foguèt tengut per responsable, e que provoquèt son eviccion del govèrn. Blanquit d'aquelas accusacions per una comission d'enquesta parlamentària, foguèt rapelat coma ministre de l'Armament, secretari d'Estat a la Guèrra e secretari d'Estat de l'aire per David Lloyd George, alara Primièr ministre.

Durant l'entre doas guèrras, daissèt lo Partit libéral e tornèt al Partit conservator, abans de venir cancelièr de l'Escaquièr (es a dire ministre de las finanças). 
Churchill metet lèu lèu en garda contra l'arribada al poder d'Adolf Hitler en Alemanha e de son rearmament, mas foguèt pas que pauc escotat. Après l'esclatament de la Segonda Guèrra Mondiala, Churchill tornèt èsser primièr lord de l'Amirautat. Après la demission de Neville Chamberlain lo 10 de mai de 1940, Churchill venguèt primièr ministre del Reialme Unit.
Organizèt las fòrças armadas britanicas e menèt lo país a la victòria contre las Poténcias de l'Ais. Sos discorses e sas paraulas marquèron lo pòble britanic e los aliats.

Bibliografia e fonts

Ligams extèrnes 

  Associacion per la memòria de Winston Churchill
  Discors "We shall fight on the beaches", Cambra de las Comunas, 4 de junh de 1940

	

Naissença al Reialme Unit
Naissença en 1874
Decès en 1965
Cap d'Estat o de govèrn de la Segonda Guèrra Mondiala
Cavalièr de la Cambaliga
Companh de la Liberacion
Escrivan britanic
Escrivan de lenga anglesa
Francmaçon
Istorian britanic
Laureat del Prèmi Nobel de Literatura
Personalitat protestanta
Pintre
Prèmi Nobel britanic
Primièr ministre del Reialme Unit